Document ID: 31979R1979

A BIZOTTSÁG 1979/79/EGK RENDELETE
(1979. szeptember 5.)
az 1727/70/EGK, az 1728/70/EGK, a 2063/71/EGK, a 638/74/EGK és a 410/76/EGK rendeletnek a közösségi termelésű dohányfajták szerinti alkalmazása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1579/79/EGK rendelettel1 módosított, a nyersdohány piacának közös szervezéséről szóló, 1970. április 21-i 727/70/EGK tanácsi rendeletre2 és különösen annak 3. cikke (3) bekezdése első albekezdésére, valamint 5. cikke (6) bekezdésére, 6. cikke (10) bekezdésére és 7. cikke (4) bekezdésére,
tekintettel a 330/74/EGK rendelettel módosított3, a nyersdohányra vonatkozó intervenciós kiadások finanszírozásáról szóló, 1971. július 26-i 1697/71/EGK tanácsi rendeletre4 és különösen annak 6. cikke (2) bekezdésére,
mivel az 1979-es betakarításra vonatkozó normatív és intervenciós áraknak, a leveles dohány felvásárlóinak nyújtott jövedelemtámogatásoknak, valamint a bálás dohány származtatott intervenciós árának a rögzítéséről szóló, 1979. július 24-i 1581/79/EGK tanácsi rendelet5 módosította a közösségi termelésű dohányfajták jegyzékét, valamint azok referenciaminőségének - a nyersdohány piaca közös szervezésének hatálybalépése óta alkalmazott - meghatározását annak érdekében, hogy azokat a piac jelenlegi helyzetével összhangba hozzák; mivel ezért ebben a vonatkozásban módosításokat kell végrehajtani azon rendeletek esetében, amelyeknek rendelkezései a különböző dohányfajtákra és azok referenciaminőségére vonatkoznak, azaz:
- a legutóbb az 1556/78/EGK rendelettel6 módosított, a nyersdohányra vonatkozó intervenciós eljárásról szóló, 1970. augusztus 25-i 1727/70/EGK bizottsági rendelet7,
- a legutóbb a 784/77/EGK rendelettel8 módosított, a nyersdohányra vonatkozó áremelések és -csökkentések mértékének rögzítéséről szóló, 1970. augusztus 25-i 1728/70/EGK bizottsági rendelet9,
- a legutóbb az 1018/79/EGK rendelettel10 módosított, az intervenciós hivatalok birtokában lévő dohány elsődleges feldolgozására és piaci előkészítésére vonatkozó szerződések megkötésének részletes szabályairól szóló, 1971. december 6-i 2603/71/EGK bizottsági rendelet11,
- a nyersdohánynak az intervenciós hivataloknál történő tárolásából származó mennyiségi veszteségére vonatkozó megengedett mértékek rögzítéséről szóló, 1974. március 20-i 638/74/EGK bizottsági rendelet12,
- a dohány elsődleges feldolgozásának és piaci előkészítésének felügyeletével összefüggő, legnagyobb megengedett súlycsökkenés rögzítéséről szóló, 1976. február 23-i 410/76/EGK bizottsági rendelet13;
mivel az e rendeletben előírt intézkedések összhangban vannak a Nyersdohánypiaci Irányítóbizottság véleményével,
ELFOGADTA EZT A RENDELETET:
1. cikk
Az 1727/70/EGK rendelet I., II. és IV. melléklete helyébe e rendelet I., II. és III. melléklete lép.
2. cikk
Az 1728/70/EGK rendelet I. és II. melléklete helyébe e rendelet IV. és V. melléklete lép.
3. cikk
A 2603/71/EGK rendelet melléklete helyébe e rendelet VI. melléklete lép.
4. cikk
A 638/74/EGK rendelet melléklete helyébe e rendelet VII. melléklete lép.
5. cikk
A 410/76/EGK rendelet melléklete helyébe e rendelet VIII. melléklete lép.
6. cikk
Ez a rendelet az Európai Közösség Hivatalos Lapjában való kihirdetését követő harmadik napon lép hatályba.
Ezt a rendeletet a nyersdohányra az 1979. évi betakarítástól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1979. szeptember 5-én.

Labels: 3
17